CELEX: 32012D0382
Language: mt
Date: 2012-07-03 00:00:00
Title: 2012/382/UE: Deċiżjoni tal-Kumitat Politiku u ta' Sigurtà EU BAM Rafah/1/2012 tat- 3 ta’ Lulju 2012 dwar il-ħatra tal-Kap tal-Missjoni ta' Assistenza tal-Unjoni Ewropea fil-Fruntieri għall-Punt ta' Qsim ta' Rafah (EU BAM Rafah)

14.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 186/30
            
         DEĊIŻJONITAL-KUMITAT POLITIKU U TA' SIGURTÀ EU BAM RAFAH/1/2012
   tat-3 ta’ Lulju 2012
   dwar il-ħatra tal-Kap tal-Missjoni ta' Assistenza tal-Unjoni Ewropea fil-Fruntieri għall-Punt ta' Qsim ta' Rafah (EU BAM Rafah)
   (2012/382/UE)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2005/889/PESK tat-12 ta' Diċembru 2005 dwar l-istabbiliment ta' Missjoni ta' Assistenza tal-Unjoni Ewropea fil-Fruntieri għall-Punt ta' Qsim ta' Rafah (EU BAM Rafah) (1), u b'mod partikolari l-Artikolu 10(1) tagħha,
   Billi:
   
               (1)
            
            
               Skont l-Artikolu 10(1) tal-Azzjoni Konġunta 2005/889/PESK, il-Kumitat Politiku u ta’ Sigurtà huwa awtorizzat, skont l-Artikolu 38 tat-Trattat, jieħu d-deċiżjonijiet rilevanti sabiex jeżerċita l-kontroll politiku u d-direzzjoni strateġika tal-missjoni EU BAM Rafah, inkluża b'mod partikolari d-deċiżjoni li jinħatar Kap tal-Missjoni.
            
         
               (2)
            
            
               Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà pproponiet il-ħatra tas-Sur Davide PALMIGIANI bħala Kap tal-missjoni EU BAM Rafah, ad interim, għall-perijodu mill-1 ta' Lulju 2012 sal-31 ta' Lulju 2012.
            
         ADOTTA DIN ID-DEĊIŻJONI:
   Artikolu 1
   Is-Sur Davide PALMIGIANI huwa b'dan maħtur Kap tal-Missjoni ta' Assistenza tal-Unjoni Ewropea fil-Fruntieri għall-Punt ta' Qsim ta' Rafah (EU BAM Rafah), ad interim, għall-perijodu mill-1 ta' Lulju 2012 sal-31 ta' Lulju 2012.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mill-1 ta' Lulju 2012.
   
      Magħmul fi Brussel, it-3 ta’ Lulju 2012.
      
         
            Għall-Kumitat Politiku u ta' Sigurtà
         
         
            Il-President
         
         O. SKOOG
      
   
   
      (1)  ĠU L 327, 14.12.2005, p. 28.